****

**Klisterreglement i kommunale idrettshaller**

* Påføring av klister skal kun skje i de merkede «klister-områdene».
* All bruk av harpiksklister (mørk type krukke/spray) er IKKE tillatt brukt.
* Bruk av klister i klassene J/G Mini- til 14 år (ref. reglement for lag tilsluttet Norges Håndballforbund) er ikke tillatt.
* Det er ikke tillatt med bruk av klister på sko (eventuelt «gammelt» klister skal dekke med tape). Av hensyn til motspillere er det ikke tillatt å bære med seg klister andre steder på kroppen (håndledd, knær, osv). Spillere som gjør dette skal bortvises fra banen og kan ikke ankomme banen/området igjen før alt klister er fjernet.
* Det er ikke tillatt å påføre klister utenfor innbytterommet.
* Det er ikke tillatt å påføre klister direkte på ball.
* Håndballer som er merkbart preget i overflaten av «gammelt» klister er ikke tillatt å bruke i hall. Denne skal gjøres ren før den kan brukes. Ballvaskemaskiner er plassert i begge av kommunens haller. Å bruke «skitten» ball vil bli sett på som et brudd på reglementet.
* Det er ikke tillatt å forlate spillebanene uten å fjerne klister fra fingrer/hender.

**Klubbenes/trenernes ansvar:**

* Idrettslagene/trenerne er forpliktet å gjøre sine utøvere kjent med reglementet for bruk av klister i kommunale haller i Malvik. Hver enkelt klubb skal kunne dokumenter (med møteinnkallelse og protokoll) hvilke lag og spillere som har deltatt i infomøte i klubben.
* Som arrangør, å sørge for at klisterstativer er plassert ved siden av innbytterbenken før kampstart (halleier er ansvarlig for at det finnes 2 stk pr hall, og at disse er i god stand). I disse stativene skal det også være klisterfjerner tilgjengelig. Arrangerende lag/klubb har ansvar for ¨å påse at gjestene bruker riktig type klister, og at dette skal av/fjernes fra utøverne før en forlater området ved sekretariatet.
* Hjemmelag/arrangør sørger for at tilreisende lag og dommer er informert om retningslinjene for bruk av klister i Malvik kommune.
* Sørge for at reglene for bruk av riktig type klister blir overholdt på alle treninger og kamper i regi av klubben, og kamper klubben spiller i de gjeldende haller.
* Halleier skal sørge for at klisterstativ er å finne ved

sekretariatet/innbytteområdet ved kampstart/utleiestart. Leietaker (klubb/lag) har ansvar for å informere gjestende lag om gjeldende reglement. Arrangør er også ansvarlig for at utstyr for fjerning av klister etter kamp er tilgjengelig før en forlater banen.

* Ved kamper i nasjonale serier er det hjemmelaget som plikter å sende ut informasjon om godkjent klister og klisterfjerner for gjestende lag, samt å informere om klisterreglementet i Malvik kommunen sin haller. Arrangørklubben er den part som ved disse kamper plikter å sørge for at reglementet overholdes av gjestende lag.
* Dersom gjestende lag ikke følger instrukser fra arrangerende klubb, og det reglement som arrangerende klubb har informert om, vil dette rapporteres
* inn til NHF Region Midt-Norge som vil følge saken videre til den region laget tilhører.

Malvik kommune kan med sine retningslinjer for bruk av klister i kommunale haller utstede sanksjoner mot klubber som ikke følger reglementet.

**Sanksjoner:**

Hvis reglementet ikke følges, vil halleier rapportere dette inn til ansvarlig myndighet, NHF-RMN og Malvik kommune vil ved gjentatte overtredelser av reglementet vurdere ileggelse av følgende sanksjoner:

* Utestengelse fra tildelt treningstid
* Rengjøringsgebyr pålydende kr 1200,-

Ved gjentagende brudd på reglementet, vil det bli vurdert å utestenge hele klubber fra tildelt treningstid fra den kommunale tildeling. Hendelser vil bli rapportert til NHF Region Midt-Norge som i samarbeid med Malvik Kommune vil vurdere videre sanksjoner.

Dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Malvik kommune Idrettslag